ครอบครัว “ศรีวัฒนประภา” ยันลูกสาวเจ้าสัวคิงพาวเวอร์ “รัก วรมาศ” ไม่อยู่บนฮ.ลำเกิดเหตุ!!!
ครอบครัว "ศรีวัฒนประภา" ยันลูกสาวเจ้าสัวคิงพาวเวอร์ "รัก วรมาศ" ไม่อยู่บนฮ.ลำเกิดเหตุ!!!
28 ต.ค. 2561

สืบเนื่องจากกรณีที่ เลสเตอร์ ซิตี้ สโมสรดังแห่งเวที พรีเมียร์ลีก อังกฤษ ออกแถลงการณ์ว่า เกิดเหตุ เฮลิคอปเตอร์ตกลงตรงบริเวณที่จอดรถข้างสนาม คิง เพาเวอร์ สเตเดี้ยม หลังจบเกมลีกนัดที่ทีมเปิดบ้านเสมอ เวสต์แฮม ยูไนเต็ด 1-1 เมื่อวันเสาร์ที่ 27 ตุลาคม ที่ผ่านมา โดยมีการเปิดเผยจากสำนักข่าวแห่งหนึ่งถึงรายชื่อผู้โดยสารที่อยู่บนเฮลิคอปเตอร์ว่ามีจำนวน 5 ราย ซึ่งประกอบด้วย นายวิชัย ศรีวัฒนประภา พร้อมด้วยลูกสาวของนายวิชัย (วรมาศ ศรีวัฒนประภา) รวมถึงนักบิน 2 ราย และอีก 1 รายซึ่งยังไม่มีการระบุชื่อ นั้น
ล่าสุดรายงานข่าวจากครอบครัวศรีวัฒนประภาได้มีการเปิดเผยว่า ยืนยัน รัก วรมาศ ศรีวัฒนประภา ลูกสาวของ เจ้าสัววิชัย ไม่ได้เดินทางไปประเทศอังกฤษ และไม่ได้อยู่บนเฮลิคอปเตอร์ลำที่ตก ตามที่สำนักข่าวมิร์เรอร์และสื่อต่างประเทศอีกหลายแห่งรายงาน
โดยหากมีความคืบหน้าเพิ่มเติมถึงกรณีดังกล่าว ทางทีมงาน “ข่าวหุ้นธุรกิจออนไลน์” จะรายงานให้ทราบต่อไป